Viborger Samler, 1835-10-24
Udenlandske Efterretninger. Spanien. J Hamburg havde man over Havre Efterretninger fra Paris til den 16de d. M. Journal des Debats af denne Dato meddeler Efterretninger fra Madrid af 7de. Her var Alt saa temmeligt uforandret. Andalusien, Grev de las Na pas og hans Jnsurgentcorps vare endnu bestandigt de Gjenstande, der indgjøde Regjeringen størst Bekymring. Derimod haabede man endnu stedse, at den blandt de forskjellige andalusiske Provindsialjuntaer sig visende Tvedragt med det Første skulde bevirke Opløsningen af den, den 1ste October i Anduar indsatte, Centraljunta. Den engelske Gesandts Privat secretair er afreist til Cadiz, for at bevirke, at den derværende Junta underkaster sig Regjeringen. Tvende nye Commissairer, som Hr. Mendizabal havde afsendt til Grev de las Navas's Hovedqvarteer, ere den 4de vendte tilbage til Madrid, som det synes have deres Bestræbelser havt et slet Udfald, og den Ene af dem, Hr. Bernabia, skal kun af Hensyn for hans Collega have undgaaet den af Grev de las Navas givne befaling, at blive skudt, uden at høres. Da det hele Corps efter disse Commissairers Beretninger kun skal være 2000 Mand stærk, saa undrer Journal des Debats sig over, at man omgaaes saa skaansømt med det. Jmidlertid er dog al Forbindelse med Andalusien afskaaren, og GeneralQuiroga har endnu ikke kunnet begive sig til Granada. To Deputerede fra Provindsen Cadiz, hvem Juntaerne have anmasset sig at unddrage deres Fuldmagter, synes ikke at have ifinde, at adlyde den og ville først oppebie en ny Beslutning. Faa Mile fra de af las Navas besatte Stillinger har en carlistisk Bande dannet sig, der uhindret gjennemstreifer og ødelægger Landet. Brevene fra Madrid tale ikke om, at portugisiske Tropper ere rykkede ind i Spanien, hvilket engelske Blade have fortalt; men de melde, at Hr. Mendizabal paa ny har fra det lissabonske Hof requireret Afsendelsen af 6000 Mand. Ligeledes er Talen om Oprettelsen af en Leir af Frivillige ved Burgos. Det Gunstigste, der har tildraget sig for Regjeringen, er Underkastelsen af Sevilla, hvor Befolkningen tvertimod Juntaens Villie, der ikke vil opløse sig, har i en, allerede med 7000 Underskrivter forsynet, Protestation, der erklærer enhver fremtidig Beslutning af Juntaen for ugyldig, tilkjendegivet sin Hengivenhed for og Tillid til Regjeringen. At man vakler, sees allerede af en Proclamation fra Juntaen af Cadiz af 20de Septbr., hvori meldes, at Juntaen af Badajoz har sat sig i Forbindelse med Ministeriet, og det overlades til Centraljuntaen at bestemme, hvad der skal gjøres, for at undgaae videre Uenighed blandt Juntaerne, og bringe den Hjælp, der skal ydes Regjeringen mod Carlisterne, i Samklang med den faste Paastand om Garantier for Friheden. - Et Decret ophæver General-Politie=Jntendantens Post, da denne er bleven overflødig ved Organisationen af Jndenrigsministeriet. Hr. Mendizabal er beskjæftiget med vigtige Arbeider angaaende den bedste Maade, paa hvilken man kan anvende de geistlige Godser i Statens Jnteresse, og om muligt undgaae nye Laan, Aber melder, at Merino er overfalden og slaaet ved Palauruelos, 4 Mile fra Burgos; han har mistet sin Næstcommanderende og flere Officierer, og har kun, fordi man ei kjendte ham, undgaaet Fangenskab. - Et Forsøg paa at opreise Constitutions stenen i Ferrol er mislykket og Hovedmændene for Foretagendet arresterede. – Remista meddeler et Brev fra Anduar, hvori paastaaes, at den andalusiske Colonne ikke er over 3000 Md. stærk, Osorio har trukket sig tilbage med Afdelingen fra Cadiz, og den fra Carolina er slet ikke indtruffen. Jøvrigt tænkte Juntaerne ikke paa at angribe Regjeringen; kun vilde de ikke slippe Magten ud af Hænderne. - En Telegraphdepesche af 15de d. M. fra Narbonne melder, at 130 Carlister ere den 13de flygtede til Caustouges. Grev d'Espanna og flere Officierer befinde sig deriblandt. Et Detaschement af det 17de franske Linieregiment har ladet dem strække deres Vaaben, hvorpaa det overdroges Præfecten at disponere videre over dem. - En Depesche fra Bayonne af 12te melder, at den navarresiske Division har forsøgt at trænge indi Sosa. Oberst Castada har kastet den med et Tab af 20 Mand tilbage til Ordunna. – Den 8de er et Dampskib med flere Skotter indløbet til Portugalete. – Jauregui gaaer med sine Chapelegorris fra S. Sebastian til Bilbao. – Man skriver fra Saragossa, at da General Nogueras blev saaret i en Skærmydsel med Cabreras Bande, vakte denne Generals Tilbagekomst med 5 a 6 andre Saarede en saadan Uvillie i Saragossa mod Carlisterne, at Pøbelen vilde myrde de politiske Fanger. 12 for Carlisme mistænkte Personer saaredes med Knive, Dolke og Geværer. Man kunde kun dæmpe Opstanden ved, den næste Dag at lade domfælde og skyde 3 Jndivider.